537 
Der rejser sig nu det nærliggende Spørgsmaal: Hvorfor dør 
Kreaturerne netop i Mai og ikke eller da yderst sjælden i Juni, 
Juli og August? Hertil kan anføres to Aarsager. 
For det første er Foraarsgenerationen talrig og saare blodtørstig. 
Stiger Temperaturen pludselig op imod 18—20 ® C., hvad den hyppig 
gør i Gudenaadalen i Mai, frigøres umaadelige Mængder af Ima- 
gines næsten samtidig, og i det gunstige Vejr bliver der straks Sværm¬ 
dannelser. For det andet er Kvæget paa denne Aarstid nylig sat ud; 
det er derfor blottet for Immunitet og reagerer stærkt overfor Stikkene. 
Lidt efter lidt tillægger Kvæget sig en vis Immunitet, samtidig 
med at Sværmene bliver mindre. Hunnerne har nu faaet Blod nok 
og har travlt med Æglægning, men jeg har alligevel konstateret 
Simulier i Heste, Kvier og Faar’s Øren baade i Juni, Juli og Au¬ 
gust, uden at disse Angreb førte til dødelig Udgang. 
Vi kan altsaa gaa ud fra, at Faren for og Dødeligheden blandt 
Kvæget er størst i Mai Maaned og betinges af de sværmende Hun¬ 
ners Talrighed, af Vindforhold og Temperatur — særlig i Aadalene 
og tilgrænsende kratbevoksede Egne, der byder Læ for Sværmene. 
Mindre Angreb kan irritere Dyrene, men ikke dræbe dem. 
Om Simulium-Angreb paa Mennesker høres sjældent noget her¬ 
hjemme; i Reglen er det kun med lettere, forbigaaende Symptomer. 
Jeg kender kun ét Tilfælde, som maatte kaldes alvorligt. Det hændte 
ude i Egnen omkring Lilleaa ved Laurberg, hvor to unge Piger 
blev angrebet og maatte paa Hospitalet en 14 Dages Tid. 
Angrebene er ikke lige ødelæggende hvert Foraar, og det kolde 
regnfulde Vejr i 1920 med kun faa Dages høj Temperatur gav 
heller ikke mange Dødsfald. Ogsaa Aaret 1921 forløb roligt trods 
umaadelig Tørke og Varme, medens Foraaret 1924 var et svært 
Aar for vore Dyr i Gudenaa—Nørreaadalene, og store Værdier gik 
til Grunde. 
Jeg formaar ikke at give nogen Forklaring paa denne Periodicitet. 
Kun vil jeg bemærke, at en lignende peiiodisk Optræden er ofte 
iagttaget hos andre Insekter. 
Hvorledes kan Simulium-Plagen bedst bekæmpes? 
At komme Myggene til Livs i Imago-Stadiet, er ugørligt; der 
kan maaske være Tale om at indskrænke Ægs, Larvers og Puppers 
Antal paa visse Omraader i vore rindende Vande — specielt i 
de mindre Bække. 
